recursal/SuperWikiNEXT-32B huggingface dataset:
**Hodnota** je významový útvar/proces, ktorého špecifikum spočíva v uvedomení/uvedomovaní si spôsobilosti dajakej entity uspokojiť/uspokojovať potrebu, a to či už bezprostredne, alebo svojimi dôsledkami. Inokedy sa ako *hodnota* označuje sama entita vyznačujúca sa spôsobilosťou uspokojovať potrebu alebo túžbu.

Hodnotu vyjadruje a zabezpečuje norma.

Termín *hodnota* (Wert) zaviedol do filozofie Rudolf Hermann Lotze.

Výskumom hodnôt sa zaoberá o. i. axiológia, etika, estetika, psychológia, filozofia hodnôt, antropológia, kulturológia, ekonómia atď.

Zisťovanie hodnoty je hodnotenie.

Názory na hodnotu
-----------------

### Černík, V.

Podľa Václava Černíka je hodnota vlastnosť vzťahu skutočnosti k našim potrebám a záujmom; skutočnosť z hľadiska toho, či môže uspokojovať a ako uspokojuje naše potreby.

### Čuang-c’

Čuang-c’ tvrdí, že hodnoty vecí sú rovnaké, pretože sú všetky založené v tau a nedajú sa teda porovnávať.

### Hrabák, J.

Josef Hrabák hovorí, že hodnota je vlastnosť spoločenských alebo prírodných javov, v ktorých sa prejavuje ich určitý (pozitívny alebo negatívny) význam pre človeka a spoločnosť. Hodnota javu vyplýva z toho, že je nositeľom určitých sociálnych vzťahov; súvisí s ľudskými záujmami a plní úlohu orientačných bodov, ktorými sa riadi každodenná praktická činnosť. Hodnoty sú časovo premenlivé.

### Münsterberg

Podľa Huga Münsterberga je hodnota prvkom tretej, všeobecnou vôľou konštituovanej sféry bytia, odlišnej od prírodného a duchovného bytia.

### Rickert

Podľa Rickerta sú hodnoty odvodenie zo štruktúr transcendentálneho vedomia, t. j. podľa neho jestvuje iba jeden, aj keď výlučne formálny hodnotový systém. 

### Weber

Podľa Webera niet (na rozdiel od napr. Rickerta) absolútne platných transcendentálnych hodnôt. Všetky hodnoty sú historické a sú výsledkom osobných rozhodnutí. Weber zastáva tézu zásadnej plurality systémov hodnôt, ba je presvedčený o večnom a nezmieriteľnom zápase bohov, o nezlučiteľnosti rozličných svetonázorov, rozličných systémov hodnôt.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Hodnota (filozofia)**

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
**Monogamia** je biologický pojem a označuje celoživotné a exkluzívne reprodukčné spoločenstvo dvoch indivíduí rovnakého druhu. Prírodovedci rozlišujú medzi sexuálnou a sociálnou monogamiou. Sociálna príslušnosť k stálemu partnerovi slúži v prvom rade na odchov potomstva, dovoľuje ale aj iné sexuálne kontakty. Jednoženstvo (nazývane tiež monogamia) je manželstvo medzi jedným mužom a jednou ženou. Opakom monogamie je polygamia alebo mnohoženstvo.

Monogamia v kresťanstve
-----------------------

Biblia kladie manželstvo ako monogamiu už od stvorenia sveta a ľudí (Gn 2,24). V Starom zákone sa monogamia pokladá za normálnu manželskú inštitúciu. Aj keď sa v záujme rozmnoženia potomstva niekedy trpela polygamia. Proroci opisujú vzťah Jahveho k Izraelu metaforou manželstva ktoré je monogamiou. V Novom zákone Ježiš povýšil manželstvo na sviatosť muža a ženy, a zdôrazňuje jeho nerozlučnosť (Mt 19,3-9).

Referencie
----------

1. ↑  bild der wissenschaft:*Gut zu wissen: Monogamie*, 1/2009, Konradin Medien GmbH, ISSN 0006-2375, strana 61

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Monogamia**
Dott. Ing. **Carlo Felice Bianchi Anderloni** (\* 7. apríl 1916 – † 7. august 2003) známy aj ako **CiCi** bol taliansky automobilový dizajnér a podnikateľ.

Život
-----

V 30. rokoch 20. storočia začal pracovať vo firme svojho otca, Felice Bianchi Anderloniho († 1949), Carrozzeria Touring v Miláne. Po jeho smrti prevzal vedenie spoločnosti. Firmu preslávili najmä exkluzívne vozidlá série *Touring Superleggera* stavané na podvozkoch vozidiel Alfa Romeo, Lancia, Ferrari, Maserati a Aston Martin. V období od 30. do 60. rokov patrila medzi najznámejšie talianske karosárske firmy. Slávnymi typmi boli napríklad:

* Alfa Romeo Coupé Villa d'Este
* Ferrari 360 Barchetta
* Aston Martin DB4 a DB5
* Alfa Romeo 2000 Touring Spider

Koncom 60. rokov však pre nedostatok zákaziek firma ukončila činnosť. Anderloni potom pracoval ako poradca v oblasti designu vo firme Alfa Romeo. 

Bol dlhoročným predsedom poroty na *Concorso d'Eleganza Villa d'Este*, známej európskej prehliadky klasických vozidiel kategórie Oldtimer. Na jeho počesť sa na tejto súťaži od roku 2004 udeľuje zvláštna cena nesúca jeho meno. 

Alfa Romeo Coupé Villa d'Este 1949/50

Externé odkazy
--------------

* Životopis

Autoritné údaje: * GND: 130241040
* ISNI: 0000 0000 7874 8589
* LCCN: n83181351
* VIAF: 70031492
* WorldCat: lccn-n83181351
Monzúnové podnebie (suchšia savanová verzia)
Tropické monzúnové podnebie (vlhkejšia verzia, umožňujúca rast súvislých monzúnových lesov)
**Tropické monzúnové podnebie** sa vyskytuje v blízkosti rovníka a má 2 ročné obdobia, obdobie monzúnu a obdobie sucha. Pretože oblasti s týmto podnebím obvykle nie sú priamo na rovníku, tak sa v rôznych častiach roka môžu výraznejšie meniť aj teploty, tomu napomáhajú aj rozdiely v množstve mrakov nad miestom. Obdobie sucha nastáva skôr v zime alebo na jar a monzúny zvyčajne v lete.

Teploty
-------

Teploty v období dažďov a v období sucha sú rozdielne. V období dažďov je teplotný rozdiel medzi dňom a nocou menší a teploty, predovšetkým horúčavy cez deň sú miernejšie. V období sucha (ak nastane na jar) však môžu maximálne denné teploty byť až o 10 °C vyššie ako v období dažďov. Naopak obdobie sucha v zime znamená výrazné ochladenie a v extrémnych prípadoch môžu teploty klesať aj k bodu mrazu. Ak je obdobie sucha na jar, sú najvyššie denné teploty často nad 40 °C, pokiaľ nastane v zime, najnižšie ranné teploty môžu klesať aj do rozmedzí 0 °C - 10 °C a tie denné sú okolo 30 °C. Počas monzúnu sú najvyššie denné teploty okolo 30 °C.

Zrážky
------

Zatiaľ čo v dobe monzúnu môžu nastať i veľké záplavy a spadnúť stovky alebo aj vyše 1000 mm zrážok za mesiac, v období sucha môžu byť niektoré mesiace prakticky bez zrážok. Veľká časť zrážok spadne pri búrkach.

Galéria
-------

* Monzúnový les po príchode monzúnuMonzúnový les po príchode monzúnu
* Monzúnový les v suchších oblastiach nemusí byť tak bujný ako v tropickom dažďovom leseMonzúnový les v suchších oblastiach nemusí byť tak bujný ako v tropickom dažďovom lese
* Monzúnový les v období suchaMonzúnový les v období sucha
* Savana v období suchaSavana v období sucha
* Savana v dobe dažďovSavana v dobe dažďov

Referencie
----------

1. ↑
2. ↑
3. 1 2 3
4. ↑
5. ↑
6. ↑

Zdroj
-----

*Tento článok je čiastočný alebo úplný preklad článku Tropické monzunové podnebí na českej Wikipédii.*


|  |  |
| --- | --- |
| Portal | Portál vedy o Zemi |

| * z
* d
* u
Köppenova klasifikácia podnebia |
| --- |
| Kategória A | 
* Ekvatoriálne podnebie *(Af)* \* Tropické monzúnové podnebie *(Am, Aw)*

 |
| Kategória B | 
* Aridné podnebie *(BWh, BWk)* \* Semi-aridné podnebie *(BSh, BSk)*

 |
| Kategória C | 
* Vlhké subtropické podnebie *(Cfa, Cwa)* \* Subtropické horské podnebie *(Cwb, Cwc)* \* Stredozemné podnebie *(Csa, Csb)* \* Mierne oceánske podnebie *(Cfb, Cwb)* \* Subpolárne oceánske podnebie *(Cfc)* \* Polárne oceánske podnebie *(Cfd)*

 |
| Kategória D | 
* Vlhké kontinentálne podnebie *(Dfa, Dwa, Dfb, Dwb, Dsa, Dsb)* \* Subpolárne podnebie *(Dfc, Dwc, Dfd, Dwd, Dsc, Dsd)*

 |
| Kategória E | 
* Polárne podnebie *(ET)* \* Ľadové podnebie *(EF)*

 |
**Baťova letecká společnost** bola letecká spoločnosť v Československu v 20. a 30. rokoch 20. storočia, súčasť Baťových závodov.

Dejiny
------

Junkers F-13 (ilustračná fotografia)
Koncern Baťa bol v medzivojnovom období známy využívaním efektívnych riadiacich stratégií, ktoré mu umožnili expandovať aj v čase veľkej hospodárskej krízy. Pole svojej pôsobnosti do leteckej sféry rozšíril Tomáš Baťa v roku 1924 založením leteckého oddelenia známeho ako Baťova letecká společnost.

Počiatočná situácia spočívajúca v zastaranosti lietadlového parku sa dočasne zlepšila poverením vojenského pilota Františka Klepša dočasným riadením oddelenia od februára 1933 do januára 1934. Klepš vypracoval podrobné bezpečnostné predpisy, nariadil pravidelné technické kontroly lietadiel a školenia personálu. Tieto opatrenia boli reakciou na haváriu lietadla Junkers F-13 12. júla 1932 v Otrokovicích, pri ktorej zahynul pilot a majiteľ firmy Tomáš Baťa. Jej príčinou bola zrážka so zemou v dôsledku straty orientácie v hmle.[1]

V roku 1935 bol šéfpilot Jan Šerhant vyslaný na študijnú cestu po Spojených štátoch, za účelom zabezpečiť podnety pre modernizáciu spoločnosti. Vďaka jeho odporúčaniu Baťa zakúpil moderné dvojmotorové lietadlo Lockheed L-10A Electra, ktoré bolo dopravené do Československa v októbri 1936 a následne absolvovalo transatlantický let do Spojených štátov. V roku 1937 bolo zakúpené ďalšie lietadlo tohto typu, ktoré sa do roku 1939 podieľalo na doprave v Československu.[2] Sľubný potenciál modernizovanej flotily so zastúpením nových dopravných lietadiel, ktorými disponovala spoločnosť od roku 1935, tak prekazil Mníchov 1938 a následná okupácia českých krajín.

V súvislosti s Baťovým letectvom je dôležitý výrok Jana Antonína Baťu, ktorý vyslovil pri zámere zriadenia podnikateľskej univerzity v roku 1937: *„...každý student této školy* [...] *musí* [okrem iného] *umět pilotovat letadlo a řídit vůz, právě tak jako motocykl a pár koní"*. Z uvedeného je zrejmé, že J. A. Baťa považoval angažovanie sa v letectve aj za istú formu veľkopodnikateľskej kultúry a prestíže.[3]

Referencie
----------

1. ↑  KELLER, Ladislav. *Nehody dopravních letadel v Československu*. Díl 1. 1918 – 1939. Cheb : Svět křídel, 2009. 279 s. ISBN 80-8680-863-5, s. 187.
2. ↑  PAJER, Miloslav. Baťova Electra ve válečné službě u královského kanadského letectva. In *Letectví a kosmonautika*. 2009, roč. 85, č. 1, s. 66-67.
3. ↑  ZELENÝ, Milan. Finanční krize a soustava řízení Baťa : Makro- a mikro- reakce na krizové prostředí. In *Journal of Competitiveness*. 2009, roč. 8, č. 1, s. 10.
**Hodinový signál** alebo **hodinový impulz** (slangovo *hodiny*, angl. *clock*, skr. *CLK*) je (obvykle digitálny) elektrický signál, ktorého zmena spôsobuje zmenu stavu sekvenčného digitálneho elektronického obvodu.

U zložitejších sekvenčných obvodov (napr. mikroprocesor) určuje frekvencia hodinového signálu pracovnú frekvenciu obvodu a nazýva sa aj **taktovacia frekvencia**.

Zvláštnym prípadom hodinového signálu je synchronizácia prenosu údajov po sériových zberniciach, kde sa hodinový signál vo vysielači kvôli úspore materiálu vedenia v procese kódovania často zlučuje s dátami, a v prijímači je potrebné ho počas dekódovania rekonštruovať. Kód, ktorý takéto zlúčenie hodinového signálu s dátami umožňuje, sa anglicky nazýva self-clocking (dosl. preklad „samotaktovací"), napr. Manchester, biphase, MFM a pod.

Podobná situácia je u mnohých pamäťových médií, napr. magnetická páska, pevný disk, optické médiá ako CD a DVD, kde je spolu s dátami zaznamenávaný aj hodinový signál a tiež je potrebné ho pri snímaní rekonštruovať.

Vlastnosti
----------

* strieda (obvykle sa požaduje 1:1)
* amplitúda
* strmosť hrán
* počet fáz (dnes obvykle len 1, u starších procesorov niekoľko prekrývajúcich sa – pozri napr. Intel 8080)
* stabilita (vyjadrená obvykle v ppm)
	+ dlhodobá
	+ teplotná
	+ u hodín generovaných fázovým závesom (PLL) tzv. *jitter* (chvenie) – zmena frekvencie okolo strednej hodnoty vyplývajúca z princípu PLL

Generácia
---------

* oscilátor (RC, LC, kruhový)
* stabilizácia kryštálom, keramickým rezonátorom, fázovým zavesením na nejaký dostupný frekvenčný normál
* zmena frekvencie
	+ delič
	+ PLL
* tvarovanie výstupu

Distribúcia
-----------

* pri rozsiahlejších obvodoch je problémom *sklz* (angl. *skew*) medzi zdrojom hodinového signálu a vzdialenejším koncovým bodom; je potrebné hodinový signál rekonštruovať
* pre odolnosť voči rušeniu sa vo veľmi rýchlych obvodoch niekedy distribuuje hodinový signál ako diferenciálny signál
**Monotheletizmus** alebo **monoteletizmus** bol kresťanský teologický, christologický smer neskôr odsúdený ako heretický. Monotheletizmus hlásal, že Kristus mal jednu vôľu (*monos + theléma*) a dve podstaty. Doktrína bola cisárom Herakleiom v edikte Ekthesis v roku 638 prehlásená za oficiálnu náuku Byzantskej ríše. Náuka mala preklenúť spory monofyzitov a diafyzitov (tzv. chalcedónskych kresťanov) a nahradila predchádzajúci pokus o zmier v podobe monoenergizmu. Doktrína bola navrhnutá konštantínopolským patriarchom Sergiom I. a ďalej bola rozvíjaná antiochijským patriarchom Makariom a Pyrrhom. S náukou súhlasil aj rímsky pápež Honorius I. ktorý bol avšak neskôr vyhlásený za heretika. Náuka si ihneď po vyhlásení našla radu odporcov, hlavným protivníkom doktríny bol Maxim Homologétes (Vyznávač). Maxim rozvinul ideu o rôznych druhoch vôle - prirodzenej vôli a slobodnej vôli. Prirodzená vôľa je vlastníctvom prirodzenosti a Kristus s dvomi prirodzenými podstatami podľa neho musel mať aj dve prirodzené vôle. Vychádzal pri tom z Kristových slov v Getsemanskej záhrade: *„No nie moja, ale tvoja vôľa nech sa stane!"* (Lk 2, 42b) Monotheletická náuka tak zmier nepriniesla. Monofyziti, ani chalcedónski kresťania ju neuznali, ba vyvolala ešte väčší odpor sýrskych a egyptských, prevažne monofyzitských krajín voči Konštantínopolu. Miestne obyvateľstvo sklamané centrálnou vládou následne preto nekládlo prílišný odpor voči novým dobyvateľom - Arabom, v ktorých videlo osloboditeľov svojej viery od potlačovania. Po strate monofyzitských východných oblastí v prospech Arabov stratila snaha o zmier význam. Cisár Constans II. vyhláškou Typos z roku 648 zakázal ďalšie diskusie na túto tému. Maximos i rímsky pápež Martin I. nariadenie nerešpektovali a vystúpili proti náuke na rade miestnych koncilov a synod. Boli preto cisárom vyhnaní do exilu na Krym. Učenie však podporu i naďalej nenašlo, a neskôr bolo tretím konštantínopolským koncilom odsúdené a postupne začalo upadať. Snahy o obnovenie náuky mal cisár Filippikos, ktorý bol však zosadený a monotheletizmus už v Byzantskej ríši viac obnovený nebol. Zvyšky monotheletitickej náuky pretrvávali do roku 1182 u maronitskej cirkvi v Libanone. V roku 1182 cirkev prijala úniu s Rímom a spolu s ňou prijala aj doktrínu dvoch Kristových vôl.

Referencie
----------

1. 1 2  Monothelitism In: *The Cambridge Dictionary of Christianity*. Ed. Daniel Patte. 1. vyd. Cambridge : Cambridge University Press, 2010. ISBN 978-0-521-52785-9,  978-0-521-82096-7. S. 837.
2. ↑  ZÁSTĚROVÁ, Bohumila. *Dějiny Byzance*. Vyd. 1. Praha : Academia, 1992. 529 s. ISBN 80-200-0454-8. S. 88.
3. ↑  Monotheletismus. In: VAVŘÍNEK, Vladimír; BALCÁREK, Petr. *Encyklopedie Byzance*. 1. vyd. Praha : Libri; Slovanský ústav AV ČR, 2011. 552 s. (Práce Slovanského ústavu AV ČR. Nová řada; zv. 33.) ISBN 978-80-7277-485-2,  978-80-86420-43-1. S. 331.
4. ↑  MONOTHELETISM In:  *The Oxford Dictionary of Byzantium*. Ed. Alexander P. Kazhdan. 1. vyd. New York : Oxford University Press, 1991. 2338 s. ISBN 0-19-504652-8. S. 1400 – 1401. (po anglicky)
**Be-rešit** (-prepis podľa modernej hebrejčiny a zjednodušený prepis podľa biblickej hebrejčiny, variant tohto prepisu je: **Berešit**; možné nezjednodušené prepisy podľa biblickej hebrejčiny sú: a) transkripcia: **Beréšít**, presnejšie: **Beré'šít**/**Bɘré'šít**/**Bᵉré'šít**, b) transliterácia: bɘrē'šît) môže byť:

* prvé dve slová hebrejského znenia Biblie, ich doslovný význam: na začiatku, na počiatku, pozri pod Genezis
* hebrejský názov prvej knihy Pentateuchu a Biblie, pozri Genezis
* izraelská kozmická sonda, pozri Be-rešit (kozmická sonda)

Zdroje
------

1. ↑  ČECH, Pavel; SLÁDEK, Pavel. Transliterace a transkripce hebrejštiny: základní problémy a návrhy jejich řešení. *Listy filologické* (Praha: Kabinet pro klasická studia, Filosofický ústav AV ČR), 2009, roč. 132, čís. 3-4, s. 305–339. Dostupné online [cit. 2019-09-16]. ISSN 2570-9410.

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
Symbol rozcestia O iných významoch výrazu *Monoskop* pozri *Monoskop (rozlišovacia stránka)*.
Monoskop
**Monoskop** alebo **(televízny) skúšobný obrazec** je televízny kontrolný obrazec, slúžiaci na nastavenie televíznej kamery, TV monitoru a televízneho prijímača. Pomocou monoskopu sa kontroluje rozlišovacia schopnosť, jas, kontrast, geometrické skreslenie, presnosť synchronizácie atď.

Staré televízory osadené elektrónkami bez elektroniky, ktorá zabezpečuje vyrovnávanie geometrie obrazu, bolo nutné po zapnutí nastaviť a toto nastavenie niekoľkokrát zopakovať počas sledovania programu.

Ako generátor monoskopu sa skôr používala špeciálna elektrónka, ktorá mala monoskop vyleptaný vo svojej maske, cez ktorú sa monoskop snímal elektrónovým lúčom. Neskôr sa obrázok monoskopu snímal normálnou televíznou kamerou. Ešte neskôr bol vyrobený elektronický generátor monoskopu a celý obrazec bol už generovaný elektronicky.

V Česko-Slovensku, presnejšie v Česku, začala televízia pravidelne vysielať v roku 1953. Z tohto obdobia je prvý monoskop s nápisom „ČS. TELEVISE". Neskôr bol tento nápis nahradený nápisom „ČESKOSLOVENSKO" a obrazec bol pozmenený. 

Väčšina dnešných televízií na Slovensku už monoskop nevysiela, pretože ponúkajú program nepretržite 24 hodín, výnimkou sú Dvojka (v minulosti STV2), kde sa s ním stále môžeme v nočných hodinách stretnúť, hoci nové televízne prijímače nepotrebujú zložité nastavovanie. Opravovne TV a opravári majú dnes svoj vlastný elektronický generátor monoskopu.

ČB
--

Čiernobiely monoskop obsahuje škálu od bielej ku čiernej teda napr. 0 % čiernej, 25 % čiernej, 50 % čiernej, 75 % čiernej a 100 % čiernej. Ďalej sú tu geometrické obrazce (kružnice, štvorcová sieť), zbiehajúce sa úsečky pre kontrolu vertikálneho a horizontálneho rozlíšenia. Zvukový sprievod pre monoskop obsahoval tón kmitočtu 1 kHz alebo bežné rozhlasové vysielanie.

Farba
-----

Moderný farebný monoskop navyše obsahuje všetky základné farebné zložky RGB (Red - červená, Green - zelená a Blue - modrá) a doplnkové farby CMY (Cyan - zelenomodrá, Magenta - fialová, Yellow - žltá). Farebný monoskop obsahuje aj farebné prechody a ďalej obsahuje tzv. „pleťovú" farbu pre správne nastavenie farebnej sýtosti.

Pozri aj
--------

* Televízia
* Slovenská televízia
**Zygmunt Klemensiewicz** (\* 24. máj 1886, Krakov, Poľsko – † 25. marec 1963, Glivice) bol poľský chemik a fyzik, profesor na Ľvovskej politechnike v Ľvove, horolezec.

Zo života
---------

Bol synom Roberta (učiteľa histórie a geografie, riaditeľa gymnázia) a Marii Józefy z Reichmanów (spisovateľky a prekladateľky škandinávskej literatúry). Od roku 1892 žil s rodičmi vo Ľvove, kde v roku 1904 ukončil gymnaziálne štúdiá. Potom v rokoch 1904 – 1908 študoval chémiu, fyziku a matematiku na Ľvovskej univerzite. V júli 1908 získal titul doktora filozofie. Pôsobil ako štipendista v Karlsruhe, kde spolu s profesorom Fritzom Haberom vyvinul prvú sklenenú elektródu, ktorá našla využitie v ďalších desaťročiach. V roku 1912 habilitoval na Ľvovskej univerzite, kde bol menovaný docentom. V roku 1913 dostal štipendium Carnegie-Curie na Ústave pre rádium v Paríži, kde pracoval až do začiatku prvej svetovej vojny pod vedením Marie Curieovej-Skłodowskej. Počas vojny pracoval aj v Pasteurovom inštitúte. Počas rokov 1920 – 1940 bol profesorom na Ľovovskej polytechnickej univerzite.

Po vypuknutí druhej svetovej vojny a po obsadení východnej časti Poľska Červenou armádou bol okupačnými sovietskymi vojskami väznený od 19. marca 1940 v Nowosielicach, Stryji, Charkove a Starobiľsku, kde v októbri 1940 bol odsúdený na 5 rokov väzenia v trestaneckom tábore. Trest si odpykal v Kazachstane v rokoch 1940 – 1942. Po uzavretí Dohody Sikorski-Majski bol 28. augusta 1942 prepustený. Cez Irán a Egypt odišiel do Veľkej Británie, kde žil až do roku 1956. Po návrate do Poľska bol profesorom na Sliezskej politechnike v Gliviciach.

### Výlety do Vysokých Tatier

Bol zapáleným horolezcom a alpinistom. V roku 1913 vydal prvú poľskú horolezeckú učebnicu (*Zasady taternictwa*). Bol skúseným lyžiarom, zaujímal sa o fotografovanie, najmä o horskú fotografiu. V medzivojnovom období bol viceprezidentom Poľského lyžiarskeho zväzu. Na mnohých horolezeckých túrach mu robila spoločnosť jeho manželka († 2. marca 1975, Krakov). Bol spoluzakladateľom Himalaya Clubu.

Zdroj
-----

*Tento článok je čiastočný alebo úplný preklad článku Zygmunt Klemensiewicz (fizyk) na poľskej Wikipédii.*

Autoritné údaje: * ISNI: 0000 0001 1147 0487
* VIAF: 8584151778239718130002
**Monorail** alebo **jednokoľajnicová železnica** je zvláštny druh železničnej infraštruktúry, ktorý používa iba jednu koľajnicu na vedenie alebo nesenie vozidiel. Pod týmto všeobecným názvom sa skrýva rad rôznych originálnych konštrukcií.

Myšlienka jednokoľajnicovej dráhy existovala už v 19. storočí. Konštruktéri si od nej sľubovali nasledujúce výhody:

* nižšie náklady,
* menšia zastavaná plocha,
* lepšie prispôsobenie terénu alebo reliéfu miest.

Vo veľkej väčšine prípadov sa tieto predpoklady naplnili len čiastočne alebo nenaplnili vôbec.

Monoraily možno rozdeliť na dve základné koncepcie:

* bežný monorail (vozy idú po koľajnici),
* závesný monorail (vozy sú na koľajnici zavesené).

Iné projekty
------------

Commons
* Spolupracuj na Commons Commons ponúka multimediálne súbory na tému **monorail**.

Zoznam monorailov
-----------------

* Elbersfeld - Barmen - Nemecký závesný monorail, postavený v roku 1902
* SAFEGE - francúzsky projekt z roku 1956, v 60. rokoch dráhy v New Yorku a Nagoji.
* Monorail v Moskve
* Transrapid
**Krucifix** (z lat. *cruci fixus* – zavesený na kríži) je umelecké stvárnenie ukrižovaného Ježiša Krista. Skladá sa z kríža a korpusu Ježišovho tela.

Krucifix je najvýraznejším symbolom kresťanstva. Význam tohto symbolu vzrástol hlavne počas stredoveku, kedy na Západe úcta k ukrižovanému Kristovi bola najvýraznejším bodom kresťanskej náuky.

Najstaršie krucifixy sa nezaoberajú samotným Ježišovým utrpením, ale ukazujú Krista na kríži ako Boha v ľudskej podobe, ktorý nemôže trpieť, a ktorý „kraľuje z kríža". Počas stredoveku v súvislosti s františkánskym hnutím sú zdôraznené Ježišove rany a jeho utrpenie.

Krucifix je možné nájsť v každom katolíckom kostole. Typický ráz českej i slovenskej krajiny utvárajú božie muky, ktoré sú v týchto krajinách asi najčastejším príkladom krucifixu v prírode. Krucifix tiež zdobí mnohé katolícke  domácnosti – zvyk vešať krucifix na stenu však pochádza až z 18. storočia. Podobu krucifixu majú aj šperky ako symbol náboženskej príslušnosti alebo presvedčenia.

Pozri aj
--------

* Kríž
* Božie muky

Iné projekty
------------

Commons
* Spolupracuj na Commons Commons ponúka multimediálne súbory na tému **Krucifix**

Galéria
-------

* Krucifix na steneKrucifix na stene
* Kamenný krížKamenný kríž
* Kovový krížKovový kríž
* Drevený kríž s plechovým KristomDrevený kríž s plechovým Kristom

Externé odkazy
--------------

* Fotogaléria krížikov v ČR
Trombóza sinus transverus, výraznejšia vpravo, CT zobrazenie.
**Trombóza intrakraniálneho venózneho systému** je stav, pri ktorom dochádza v mozgovom splave alebo žile k miestnemu zrážaniu krvi, vzniku zrazeniny s jej následným uzáverom. Je zriedkavejšou príčinou mozgového infarktu a krvácania (odhaduje sa, že spôsobuje asi 1% všetkých mozgových infarktov). Málokedy sa na ňu ako na príčinu myslí a je preto často prehliadnutá. Jej správna diagnóza je však veľmi dôležitá, pretože sa jej liečba odlišuje od liečby náhlej cievnej mozgovej príhody z iných príčin.

Trombóza môže postihnúť mozgové splavy, povrchové kôrové žily alebo hlboký žilový systém mozgu. Typicky sa trombóza povrchových žíl vyskytuje len v spojitosti s uzáverom mozgového splavu. Trombóza hlbokého žilového systému je veľmi vážna s vysokou úmrtnosťou, našťastie však oveľa zriedkavejšia. Najčastejšie býva postihnutý horný šípový splav, nasledovaný priečnym, esovitým a dutinovým splavom. 

Príčiny trombózy sú početné, možno ich rozdeliť na dve veľké skupiny: infekčné (pyogénne) a neinfekčné. Asi 1/4 prípadov nemá jasnú príčinu - idiopatické trombózy. Pri žilovej trombóze je ischemické tkanivo často zakrvácané, na rozdiel od uzáveru tepny. 

Liečba je založená na podávaní liekov proti zrážaniu krvi (antikoagulancií) a to i v prípade zakrvácania do ischemického ložiska (čo platí len pre túto konkrétnu príčinu mozgového infarktu, preto je správna diagnóza tak dôležitá). Klinické prejavy sú málo špecifické, preto sú v diagnostike rozhodujúce zobrazovacie metódy.

Zobrazovacia diagnostika
------------------------

Trombóza venózneho splavu sa dá identifikovať pri natívnom CT vyšetrení mozgu ako hyperdenzná trojuholníkovitá lézia v mieste priebehu splavu (pri reze naň kolmom), alebo po podaní kontrastnej látky ako defekt kontrastnej náplne venózneho sínusu (tzv. „empty delta sign" v šípovitom splave). Trombóza kortikálnych (kôrových) žíl sa na CT zobrazuje ako hyperdenzné prúzky na povrchu hemisféry na natívnom CT (tzv. „cord sign").

Pri vyšetrení magnetickou rezonanciou môže byť akútna venózna trombóza ťažšie identifikovateľná (izointenzný trombus v T1 vážení), podozrenie má vzbudiť chýbajúci "flow void" príznak. K omylu môže dôjsť v prípadoch, ak je splav hypoplastický.

Metódou prvej voľby je teda CT bez podania kontrastnej látky, na potvrdenie diagnózy sa doporučuje doplniť CT venografiu, prípadne zvážiť magnetickú rezonanciu či DSA.

Zdroje
------

* AuntMinnie.com
* Osborn, AG. Diagnostic Neuroradiology. Mosby. St. Louis. 1994. str. 181-2. 385-95.
* Orrison, WW. Neuroimaging. WB Saunders. Philadelphia. 2000. str. 741-42.
* Osborn, AG. Diagnostic Imaging: Brain. 1.vyd. Amirsys. Salt Lake City. 2004. str. I:4, 80-1 a 96-107.
**Lineárna diferenciálna rovnica prvého rádu** je obyčajná diferenciálna rovnica prvého rádu tvaru 

{\displaystyle y'(x)+p(x)y(x)=q(x),}
kde {\displaystyle p,q} sú zadané funkcie. Takáto rovnica sa zvykne volať *nehomogénna* alebo aj *rovnica s pravou stranou*. V tomto prípade totiž nejde o ozajstnú **lineárnu** rovnicu v zmysle, že by lineárna kombinácia jej riešení bola znova riešením. Takú vlastnosť máme jedine ak pravá strana (zdrojový člen) je identicky rovná nule. V tom prípade hovoríme o *homogénnej* lineárnej diferenciálnej rovnici prvého rádu.

Riešenie homogénnej rovnice
---------------------------

{\displaystyle y'(x)+p(x)y(x)=0\ \Rightarrow \ {\frac {{\rm {d}}y}{y}}=-p(x){\rm {d}}x\ \Rightarrow \ y(x)=\exp \left(-\int p(x){\rm {d}}x\right).}

Riešenie nehomogénnej rovnice
-----------------------------

Pôvodnú nehomogénnu rovnicu vyriešime tzv. metódou *variácie konštanty*, riešenie predpokladáme v tvare 

{\displaystyle y(x)=z(x)\exp(-\int p(x){\rm {d}}x),}
čo po dosadení vedia na podmienku pre funkciu {\displaystyle z} (variovanú konštantu) v tvare 

{\displaystyle z'(x)=q(x)\exp(\int p(x){\rm {d}}x)\ \Rightarrow \ z(x)=\int {\rm {d}}x\exp \left(\int p(x){\rm {d}}x\right),}
a teda pre riešenie pôvodnej rovnice máme 

{\displaystyle y(x)={\frac {\int {\rm {d}}x\exp \left(\int p(x){\rm {d}}x\right)}{\exp(\int p(x){\rm {d}}x)}}.\!}
Súradnice: 48°52′26″S 19°33′14″V﻿ / ﻿48,87389°S 19,55389°V﻿ / 48.87389; 19.55389

**Krpáčovo** je chatová oblasť, rekreačné, turistické a lyžiarske stredisko v podhorí Nízkych Tatier v katastroch obcí Dolná a Horná Lehota. Nachádza sa v južnej časti ochranného pásma Národného parku Nízke Tatry, 8 km severne od Podbrezovej. V stredisku sa nachádza rovnomenná vodná nádrž, ktorá v letnej sezóne slúži ako prírodné kúpalisko. Priamo v stredisku možnosti ubytovania rôznych kategórií.

Okolie ponúka rozsiahle možnosti vysokohorskej turistiky (východisko pre výstupy na najvyššie vrchy pohoria – Ďumbier, Chopok, Dereše), cykloturistiky, hubárčenia a vychádzok v nízkotatranskej prírode. V zime sú k dispozícii značené bežecké trate, dva zasnežované lyžiarske vleky priamo v stredisku a pestrý výber z ponuky lyžiarskych stredísk v neďalekom okolí: Chopok-juh (Srdiečko-Kosodrevina), Tále, Bystrá, Mýto pod Ďumbierom, Čertovica). Krpáčovskou pozoruhodnosťou je ponorný potok.

Zaujímavosti v okolí: Vajskovská dolina, Bystrianska jaskyňa, Jaskyňa mŕtvych netopierov, golfové ihrisko Tále

Referencie
----------

* *Nízke Tatry – Chopok, turistická mapa č. 122*. 2. vyd. Harmanec : VKÚ, 1995. ISBN 80-85510-91-X.
* *Krpáčovo* [online]. [Cit. 2010-04-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Krpáčovo**

Externé odkazy
--------------

* Krpáčovo – nizketatry.sk
* Poloha na turistickej mape
**Lineárny funkcionál** alebo **lineárna forma** alebo **konvektor** je v matematike lineárne zobrazenie z množiny vektorov daného vektorového priestoru do množiny jeho skalárov. Inými slovami, lineárny funkcionál je funkcionál, ktorý je súčasne lineárnym zobrazením.

Definícia
---------

Nech *V* je vektorový priestor nad poľom *F*. Zobrazenie {\displaystyle f:V\to F} sa nazýva **lineárny funkcionál** vo *V*, ak platí:

1. {\displaystyle \forall x,y\in V:f(x+y)=f(x)+f(y),}
2. {\displaystyle \forall x\in V\forall \alpha \in F:f(\alpha \cdot x)=\alpha f(x).}

Tieto dve podmienky možno ekvivalentne prepísať do podmienky

{\displaystyle \forall x,y\in V\forall \alpha ,\beta \in F:f(\alpha \cdot x+\beta \cdot y)=\alpha f(x)+\beta f(y).}
Uvedenú definíciu teda možno preformulovať tak, že *f* je lineárne zobrazenie z *V* do *F*.

Príklady
--------

### Lineárne funkcionály v R*n*

Uvažujme o euklidovskom priestore {\displaystyle \mathbb {R} ^{n}}. Predpokladajme, že vektory priestoru {\displaystyle \mathbb {R} ^{n}} sú reprezentované ako stĺpcové vektory typu

{\displaystyle x=(x\_{1},x\_{2},\ldots ,x\_{n})^{T}.}
Potom každý lineárny funkcionál možno zapísať v tvare

{\displaystyle f(x)=a\_{1}x\_{1}+a\_{2}x\_{2}+\ldots +a\_{n}x\_{n}.}
Predchádzajúci výraz možno ekvivalentne zapísať ako maticový súčin

{\displaystyle f(x)=(a\_{1},a\_{2},\ldots ,a\_{n})\cdot (x\_{1},x\_{2},\ldots ,x\_{n})^{T}.}
To znamená, že lineárne funkcionály na {\displaystyle \mathbb {R} ^{n}} môžu byť reprezentované ako *n*-rozmerné riadkové vektory {\displaystyle (a\_{1},a\_{2},\ldots ,a\_{n})}.

### Integrály

Typickým príkladom lineárnych funkcionálov sú lineárne funkcionály na vektorových priestoroch funkcií. Príkladom takéhoto lineárneho funkcionálu môže byť napríklad Riemannov integrál chápaný ako zobrazenie na vektorovom priestore spojitých reálnych funkcií na intervale {\displaystyle <a,b>}. Môžeme teda definovať funkcionál *I* ako

{\displaystyle I(f)=\int \_{a}^{b}f(x)dx.}
Linearitu funkcionálu možno overiť nasledujúcim spôsobom:

{\displaystyle I(\alpha \cdot f+\beta \cdot g)=\int \_{a}^{b}((\alpha \cdot f)(x)+(\beta \cdot g)(x))dx=\int \_{a}^{b}(\alpha f(x)+\beta g(x))dx=\alpha \int \_{a}^{b}f(x)dx+\beta \int \_{a}^{b}g(x)dx=\alpha I(f)+\beta I(g).}

Literatúra
----------

* Rudin, W.: *Functional Analysis*. McGraw-Hill, 1973.
* Yosida, K.: *Functional Analysis*. Springer-Verlag, 1980.
* Vopěnka, P.: *Analytická geometrie druhé generace*. Univerzita Jana Evangelisty Purkyně v Ústí nad Labem, 1998.

Externé odkazy
--------------

* Definícia lineárneho funkcionálu na Wolfram MathWorld (po anglicky).
Krtkova torta na reze
Krtkova torta
**Krtkova torta** (nem. *Maulwurfkuchen*) je torta pôvodom z Nemecka, ktorá sa najčastejšie podáva ako narodeninová torta. Táto torta má čokoládový korpus, je plnená krémom zo šľahačky a banánmi a je posypaná rozdrvenými kúskami korpusu, a preto vyzerá ako krtinec a odtiaľ sa odvíja jej názov.

Výroba krtkovej torty
---------------------

Korpus krtkovej torty sa obvykle skladá z čokoládového pudingového prášku, cukru, kypriaceho prášku, oleja a vajec. Krém je zo šľahačky, želatinového stužovača šľahačky, cukru, tvarohu a nasekanej horkej čokolády. Korpus sa upečie, potom sa vydlabe, naplní sa krémom a banánmi a nakoniec sa posype vydlabaným korpusom.

Na výrobu krtkovej torty je tiež možné použiť polotovar, medzi popredných výrobcov tohto polotovaru patrí firma Dr. Oetker.

Tortu je možné samozrejme vyrobiť aj zo základných surovín.

Názvy v rôznych jazykoch
------------------------

Názvy krtkovej torty v rôznych jazykoch:

* nem. *Maulwurfkuchen*
* čes. *krtkův dort*
* angl. *molehill cake*
* maď. *vakondtúrás torta*
* franc. *gâteau taupe*
* rum. *tort mușuroi*
* poľ. *kopiec kreta*

Varianty
--------

Existuje niekoľko variant krtkovej torty, napríklad obrátená krtková torta (so svetlým korpusom a tmavým krémom) alebo jahodová krtková torta (namiesto čokoládového pudinkového prášku je použitý jahodový pudinkový prášok) a veľa dalších variant.

Mém
---

V roku 2019 sa krtkova torta stala mémom na českých a slovenských sociálnych sieťach, kde sa s touto tortou neodmysliteľne spája hláška „*mňam do píči".* Pôvod tejto hlášky je v jednom videu o krmení makakov z YouTube z roku 2017. Šialenstvo okolo tejto hlášky a krtkovej torty však naštartovala až česká verzia mému *Any doctor here?*.

Referencie
----------

1. ↑  MEINHILDE. *Kiku Corner* [online]. 20. november 2017, [cit. 2019-03-17]. Dostupné online. (po anglicky)
2. 1 2   Maulwurfkuchen. *Koch-Wiki*. Dostupné online [cit. 2019-03-17]. (po nemecky)
3. ↑   Recepty: Domácí krtkův dort. *Albert*. Dostupné online [cit. 2019-03-17]. (po česky)
4. ↑
5. ↑  WRITE.CZ, AkcniCeny cz; created by. ARCHIV | Krtkův dort, Krtkův dort naruby v akci platné do: 8.5.2007. *AkcniCeny.cz*. Dostupné online [cit. 2019-03-17]. (po česky)
6. ↑  VARENI.CZ. Jahodový krtkův dort bez mouky recept - Vareni.cz. *recepty.vareni.cz*. Dostupné online [cit. 2019-03-17]. (po česky)
7. ↑   "Mňam dopí\*či!" Krtkův dort hvězdou memu, který během pár dní ovládl sociální sítě – G.cz. *G.cz*, 11. marec 2019. Dostupné online [cit. 2019-03-17]. (po česky)
8. ↑  REFRESHER.SK. Mňam dopíči je všude. Nejlepší české meme roku žerou všichni. *refresher.cz*. Dostupné online [cit. 2019-03-17]. (po česky)
9. ↑  A.S, Petit Press. *Ako vznikli vtipy o Krtkovej torte, ktoré zaplavili internet* [online]. fici.sme.sk, [cit. 2020-02-18]. Dostupné online.

Zdroj
-----

*Tento článok je čiastočný alebo úplný preklad článku Krtkův dort na českej Wikipédii.*
Svetové dedičstvo UNESCOSvetové dedičstvo UNESCO
Súradnice: 34° 55′ 00″ s.š. 32° 50′ 00″ v.d.

**Troodos** je najväčšie cyperské pohorie v centrálnej časti ostrova. Jeho najvyššou horou je Olympos s výškou 1 952 metrov.

V pohorí sa nachádza rada starobylých stavieb, najmä množstvo kostolov z čias Byzancie. Tieto kostoly sú plné nástenných malieb, ktoré sa zachovali do dnešných dní. Desať z nich bolo v roku 1985 zaradených na zoznam svetového dedičstva UNESCO.

Geológia
--------

Pohorie Troodos (troodoský masív) tvorí osovú časť Cypru, južne od kytherijskej (alebo pentadaktylskej) panvy. Na sever od panvy sa nachádza ešte aj pohorie Girne. Geologický výskum pohoria Troodos bol dôležitý z pohľadu rozpoznania a definície ofiolitového komplexu. Ofiolity sú zvyšky oceánskej kôry a vrchného plášťa, ktoré boli vynesené na povrch, najčastejšie procesom obdukcie. Troodoské ofiolity patria medzi najlepšie zachované a dobre preskúmané ofiolity. Zohrali významnú úlohu pri formovaní teórie platňovej tektoniky.

Troodos je tvorený chaotickými členmi vrchnokriedovej ofiolitvej suity, pomiešanej s vrchnokriedovými až terciérnymi hlbokovodnými sedimentami oceánskeho dna, ktoré dnes tvoria subdukčnú melanž. Nad nimi sa nachádzajú mladšie neogénne plytkovodné a kontinentálne sedimenty. Pôvod ofiolitov je diskutovaným problémom. Predpokladá sa, že sú buď pozostatkami oceánskej kôry, stredooceánskeho chrbta, alebo ostrovného oblúka.

Trodoské ofiolity sú zdrojom chromitu, ktorý je ťažený ako ruda chrómu.

Referencie
----------

1. 1 2  Moores, E.M. Fairbridge, R.W. (Editors), 1998: *Encyclopedia of European and Asian Regional Geology.* Encyclopedia of Earth Sciences Series, London, 825 s.

Iné projekty
------------

Commons
* Spolupracuj na Commons Commons ponúka multimediálne súbory na tému **Troodos**

Zdroj
-----

*Tento článok je čiastočný alebo úplný preklad článku Troodos na českej Wikipédii.*
**Seliger** (ruskyСелигер) je jazero na hranici Tverskej a Novgorodskej oblasti v Rusku. Nachádza sa na severozápade Valdajskej pahorkatiny. Jazero je ľadovcového pôvodu. Má rozlohu 212 km². Je zo severu na juh 100 km dlhé. Priemerne je hlboké 5,8 m. Leží v nadmorskej výške 205 m.

Pohľad na jazero

Pobrežie
--------

Jazero má lopatkovitý tvar. Skladá sa z niekoľko izolovaných častí (*Ostaškovská*, *Nižnepožická*, *Sosnická*, *Seližarovská* atď).

Ostrovy
-------

Na jazere sa nachádza približne 160 ostrovov.

Vodný režim
-----------

Do jazera ústi 110 prítokov, z nich hlavné sú Čerjomucha, Krapivenga, Soroča, Momenga. Odtekajú z nej Seližarovka (prítok Volgy)

Vlastnosti vody
---------------

Hladina zamrzne v novembri až v decembri a roztápa sa v druhej polovici apríla až v máji.

Využitie
--------

Na jazere je rozvinutý rybolov.

Osídlenie pobrežia
------------------

Na severnom brehu leží mesto Ostaškov. Oblasť jazera je rekreačnou zónou.

Literatúra
----------

*V tomto článku boli použité informácie z Veľkej sovietskej encyklopédie, heslo „Селигер".*

Iné projekty
------------

Commons
* Spolupracuj na Commons Commons ponúka multimediálne súbory na tému **Seliger**

| * z
* d
* u
Jazerá v Rusku |
| --- |
| 
* Bajkal
* Biele jazero
* Boloň
* Bustach
* Čany
* Čudské jazero
* Čukčagirskoje ozero
* Chanka
* Chantajskoje ozero
* Iľmenské jazero
* Imandra
* Janisjarvi
* Jessej
* Kaspické more
* Kereť
* Keta
* Kizi
* Kovdozero
* Krasnoje
* Kronockoje ozero
* Kubenské jazero
* Kulundinskoje ozero
* Kungasalach
* Labaz
* Lača
* Ladožské jazero
* Lama
* Lovozero
* Manyč-Gudilo
* Melkoje ozero
* Mogotievo
* Morskoje boľšoje ozero
* Nerpičie (Kamčatka)
* Nerpičie (Sacha)
* Nižneje Kujto
* Ňuk
* Onežské jazero
* Oreľ
* Pekuľnejskoje ozero
* Piaozero
* Piasino
* Pjuhjajarvi
* Siamozero
* Sartlan
* Segozero
* Seliger
* Sredneje Kujto
* Tajmýrske jazero
* Teleckoje ozero
* Topozero
* Ubinskoje ozero
* Udyľ
* Umbozero
* Uvs núr
* Verchneje Kujto
* Vivi
* Vodlozero
* Vože
* Vygozero

 |
| Poznámka: prírodné jazerá v Rusku s plochou väčšou ako 200 km² (bez ruských priehrad) |
**Proskripcia** alebo **proskribovanie** je verejné odsúdenie, postavenie osoby mimo zákon.

Termín vznikol v starovekom Ríme, išlo o zapísanie na verejný zoznam odsúdených, nepriateľov štátu. Osoby na tomto zozname bolo možné beztrestne zabiť, niekedy bolo trestom iba vyhnanstvo. Majetok odsúdených prepadol štátu.

Sullove proskripcie
-------------------

Sulla roku 82 pred Kr. porazil Mariovho syna, dal povraždiť Samnitov (vtedy spojencov populárov), skonfiškovať majetok svojich nepriateľov a stal sa doživotným diktátorom (prvýkrát v rímskych dejinách). Zaviedol prvýkrát proskripcie, t. j. zoznamy nepohodlných ľudí (tu Mariových prívržencov), ktorých môže každý beztrestne zabiť.

Za zabitých boli vyplácané odmeny, otroci mohli za hlavu odsúdeného získať slobodu. Pomoc proskribovaným sa trestala. Mŕtvi nemali právo na pohreb a ich oplakávanie bolo zakázané. Ich telá niekedy zmrzačili a hodili do Tiberu. Deti a vnuci odsúdených stratili občianske práva.

Referencie
----------

1. ↑  Slovník slovenského jazyka z r. 1959 – 1968
2. ↑   *Corpus Iuris Civilis, Digesta; Tomus I.*. [s.l.] : EUROKÓDEX. 529 s. ISBN 978-80-89363-07-0.
3. ↑  Frank N. Magill. *The Ancient World: Dictionary of World Biography*. [s.l.] : Routledge, 15 April 2013. Dostupné online. ISBN 978-1-135-45740-2. S. 1209–.
4. ↑  MOUSOURAKIS, George. *A Legal History of Rome*. Abingdon : Routledge, 2007. 296 s. ISBN 978-1-134-13199-0. (46)
5. ↑  O. F Robinson. *Penal Practice and Penal Policy in Ancient Rome*. [s.l.] : Taylor & Francis, 2007. 264 s. ISBN 978-0-203-96554-2. S. 37 – 38.

Pozri aj
--------

* ex lex
Flambovanie banánov
**Flambovanie** (z fr. *flamber* = *horieť*) je opaľovanie niektorých pokrmov rôzne aromatizovaným alkoholom (koňakom, likérom, rumom, vodkou). Zapáliť sa dajú jedine pary z nápoja, ktorý obsahuje viac ako 40 % alkoholu.[chýba zdroj] Táto úprava zlepšuje vzhľad alebo chuť pokrmu. 

Podstata flambovania spočíva v tom, že sa malé množstvo alkoholu, ktorým sa poleje obsah panvice, následne zapáli. Alkohol sa nechá horieť tak dlho, až sa kompletne spáli a vo flambovanom pokrme tak zostane len šťava, v ktorej bol všetok prebytok tuku spálený a spotrebovaný plameňom.

Pri flambovaní je nutné dbať na bezpečnosť a znížiť riziko vzniku nehôd, napríklad rozliatie horiaceho destilátu na alebo príliš prudké vzplanutie alkoholu a následné popálenie.

Iné projekty
------------

Commons
* Spolupracuj na Commons Commons ponúka multimediálne súbory na tému **Flambovanie**

Zdroj
-----

*Tento článok je čiastočný alebo úplný preklad článku Flambování na českej Wikipédii.*
**Troodon** bol 2 m. dlhý dravý dinosaurus, štíhly vtákovitý teropod zrejme pokrytý vrstvou peria. Žil pred 75 až 65 miliónmi rokov, nájdený bol na západe Severnej Ameriky. Jediný druh je **Troodon formosus**.

Opis
----

Tento vyspelý maniraptor (Maniraptora) reprezentoval v rámci skupiny Deinonychosauria čeľaď úspešných nočných lovcov – Troodontidae. Troodon mal pretiahnutú štíhlu lebku s malými, no nebezpečnými zubami, veľkými dopredu nasmerovanými očami a priestranným mozgom. Ďalej disponoval chytavými prednými končatinami, ktoré spolu s nebezpečným otáčavým pazúrom pomáhali pridržať a rozsekať korisť. Vďaka veľkým očiam videl dobre aj za raňajšieho a večerňajšieho šera, kedy vychádzal na lov malých cicavcov. Podobal sa teda, silou a postavením v prírode, dnešným rysom, prípadne pumám. Napriek slabšiemu otáčavému pazúru a love osamote bol tento tvor nakoniec predsa len príbuzný dromeosauridov viac než príbuzným ornitomímov. Známy je z početných pozostatkov. V minulosti sa preň používalo meno *Stenonychosaurus*.

Pozri aj
--------

* Byronosaurus
**Zweigelt** je odroda červeného vína, ktorú vyšľachtil riaditeľ vinárskej školy v Klosterneuburgu v Rakúsku dr. Fritz Zweigelt v roku 1922. O jej rozšírenie sa po roku 1945 zaslúžil dr. Lenz Moser.

Synonymá
--------

Rotburger, Zweigelt, Zweigeltrebe, Blauer Zweigelt, Blauer Montag

Pôvod
-----

Zweigelt je rakúsky šľachtenec z odrôd frankovka a svätovavrinecké, ktorý bol vyšľachtený v roku 1922 profesorom Fritzom Zweigeltom vo vinárskej škole v Klosterneuburgu neďaleko Viedne. Pôvodne sa mala táto odroda volať rotburger.

Rozšírenie
----------

V súčasnosti je Zweigelt najrozšírenejšia modrá odroda v Rakúsku s 12,4 -percentným podielom vo vinohradoch. 
V Česku zaberá 4,7 % z celkovej plochy viníc.
Odroda sa udomácnila aj na Slovensku, najmä v oblasti Malých Karpát, Skalice a východoslovenských Sobraniec.
Priemerný vek viníc je 17 rokov.

Použitie
--------

Je to vhodné víno ku rôznym jedlám. Vhodný je napríklad ku husacine, alebo aj ku gulášu. Vinári ho radi dávajú do cuveé ako partner frankovky, ale je vhodný aj ako partner medzinárodných odrôd. Reserve sú vhodné ku divine, alebo aj k hovädzine. Aróma pripomína tmavé zrelé čerešne, je šťavnatý s jemnými tanínmi a je jemne decentne kyselkavé. Vhodné k ľahko koreneným mäsám (bažant, biftek ...) a cestovinám. Taktiež k tvrdým nearomatickým syrom.

Externé odkazy
--------------

* charakteristika odrody
Súradnice: 51°3′S 13°44′V﻿ / ﻿51,050°S 13,733°V﻿ / 51.050; 13.733

**Zwinger** v Drážďanoch je jedna z popredných barokových pamiatok v Nemecku. 

V 17. storočí ho postavil saský kurfirst August Silný. V súčasnosti sa v paláci nachádza jedna z najväčších zbierok porcelánu. Sú tu vystavené aj obrazy maliarov Raffaela, Holbeina ml. a Cranacha st. ďalej zbierka strelných a kostných zbraní a zbierka brnení. V roku 1945 bol palác Zwinger pri bombardovaní Drážďan značne poškodený, no po skončení vojny bol zrekonštruovaný. Názov paláca je odvodený z nemeckého slova *Zwinger* (čo znamená parkán); palác totiž leží v miestach pôvodných mestských hradieb.

Výstavba paláca
---------------

### Začiatok stavby

Palác sa začal stavať na príkaz saského kurfirsta, Augusta II. ktorý sa neskôr v roku 1697 stal poľským kráľom. Tak ako veľa iných panovníkov, aj on napodobňoval životný štýl Ľudovíta XIV. Palác dal postaviť na jazdecké a karnevalové slávnosti, ale dal tam vystavať aj oranžériu, kde sa pestovali pomarančovníky. Po oslavách pri príležitosti svadby kurfirstovho syna už Zwinger nebol taký obľúbený na konanie hier a slávností a začal slúžiť najmä ako galéria.

### Stavba za Pöppelmanna

Výstavbou bol poverený architekt Matthäus Daniel Pöppelmann, ktorý stavbu pojal ako umelecké dielo. Veľa plastík, ktorými je Zwinger vyzdobený, vytvoril sochár Balthasar Permoser. Jeho najveľkolepejšie dielo v tomto paláci, *Kúpel nýmf*, sa nachádza vo Francúzskom pavilóne v priestore s jaskyňami, sochami a fontánami. Pöppelmann sa ešte pričinil o výstavbu *Korunnej brány*, z ktorej po oboch stranách vybiehajú dve symetrické galérie. Na juhovýchodnej strane je to pavilón so zvonkohrou a na druhej strane hudobný pavilón. Pálac však nebol dokončený ešte za života architekta. 

### Prestavba v 19. storočí

Súčasnú podobu dostal palác až v 19. storočí, kedy tu architekt Gottfried Semper vybudoval novorenesančnú budovu obrazovej galérie, v ktorej sa dodnes nachádzajú diela ako Sixtínska Madona, diela od Rembrandta, či ďalších významných umelcov.

Zbierky
-------

V paláci Zwinger sa aj v súčasnosti nachádza veľa cenných a vzácnych zbierok a umeleckých diel. Medzi ne patrí napríklad zbierka porcelánu s cennými porcelánovými plastikami z obdobia meißenskej manufaktúry aj s dielami Johanna Friedricha Böttgera, ktorý vynašiel biely tvrdý porcelán.

Galéria
-------

* Rok 1900Rok 1900
* Kúpeľ nýmfKúpeľ nýmf
* NádvorieNádvorie
* WallpavillionWallpavillion

Panoráma z nádvoria paláca Zwinger
Panoráma z nádvoria paláca Zwinger

Iné projekty
------------

Commons
* Spolupracuj na Commons Commons ponúka multimediálne súbory na tému **Zwinger (Drážďany)**

Externé odkazy
--------------

* Drážďanský Zwinger (po nemecky)

Zdroj
-----

* *Tento článok je čiastočný alebo úplný preklad článkov Zwinger na českej Wikipédii a Zwinger na anglickej Wikipédii.*
**Prosiečanka** je potok na Liptove, preteká územím okresu Liptovský Mikuláš. Je to pravostranný prítok Váhu, meria 8 km a je tokom III. rádu.

Prameň
------

Pramení v Podtatranskej brázde, v podcelku Zuberská brázda, na južnom svahu vrchu Diel (1 051,4 m n. m.) v nadmorskej výške približne 1 000 m n. m.

Opis toku
---------

Tečie prevažne severojužným smerom, na strednom toku vstupuje do Chočských vrchov, do podcelku Prosečné, kde Prosiečanka utvorila Prosiecku dolinu, kaňonovité údolie vo vápencoch a dolomitoch so zachovanými skalnými a lesnými biocenózami. Pred vstupom do nej potok tečie cez plošinu Svorad, následne sa Prosiečanka ponára v mohutnom závrtovitom ponore a stráca sa v podzemí. Preto je v súčasnosti dno doliny suché. V dolnej časti doliny sa opäť objavuje, na ľavom brehu obteká Prosiecku jaskyňu a vstupuje do Liptovskej kotliny. Napokon preteká obcou Prosiek a v nadmorskej výške 565,3 m n. m. sa vlieva do vodnej nádrže Liptovská Mara.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-06-21]. Dostupné online.
2. ↑   *Mapový portál HIKING.SK* [online]. Denník N, [cit. 2023-06-21]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Prosiečanka**

| * z
* d
* u
Vodné toky v medzipovodí Liptovskej Mary |
| --- |
| 
* Andický potok
* Annin potok
* Benický jarok
* Beňušovský potok
* Borovský potok
* Črmník
* Črvník
* Dúbravka
* Chabenec
* ***Jalovčanka***
* ***Kvačianka***
* Lazištiansky potok
* Mošnica
* **Palúdžanka**
* Petruška
* Prosiečanka
* Sestrč
* Stará voda
* Škufa
* Vitáliš

 |

Autoritné údaje: * SNK: 86987